Na temelju članka 3. Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13. i 17/14.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13. 14/13., 9/15., 11/15. - pročišćeni tekst, 2/18., 3/18. - pročišćeni tekst, 4/20., 25/20. 3/21. i 4/21. - pročišćeni tekst) župan Koprivničko-križevačke županije donosi

ZAKLJUČAK

o prihvaćanju financijskih izvještaja s izvješćem o radu

Doma zdravlja Koprivničko-križevačke županije za 2020. godinu

I.

 Prihvaćaju se financijski izvještaji za 2020. godinu koje je Upravno vijeće Doma zdravlja Koprivničko-križevačke županije usvojilo Završnim računom Doma zdravlja Koprivničko-križevačke županije za 2020. godinu, Ur.broj: 2137-16-0458/2021., od 28. siječnja 2021. godine, s Izvješćem o radu Doma zdravlja Koprivničko-križevačke županije za 2020. godinu, koje je Upravno vijeće Doma zdravlja Koprivničko-križevačke županije usvojilo Odlukom o prihvaćanju Izvješća o radu Doma zdravlja Koprivničko-križevačke županije za 2020. godinu Ur.broj: 2137-16-0903/2021., od 17. veljače 2021. godine.

II.

 Ukupni prihodi i primici iznose 31.790.189 kuna, ukupni rashodi i izdaci iznose 35.167.007 kuna, a ostvareni manjak prihoda nad rashodima iznosi 3.376.818 kuna.

 Preneseni višak prihoda nad rashodima iz ranijih godina iznosi 6.060.196 kuna.

 Dio prenesenog viška prihoda nad rashodima iz prethodnih godina Upravno vijeće Doma zdravlja Koprivničko-križevačke županije raspoređuje za pokrivanje manjka iz 2020. godine.

III.

 Ovaj Zaključak objavit će se u „Službenom glasniku Koprivničko-križevačke županije“.

ŽUPAN

KOPRIVNIČKO-KRIŽEVAČKE ŽUPANIJE

KLASA: 400-02/21-01/7

URBROJ: 2137/1-06/03-21-4
Koprivnica, 19. srpnja 2021.

 ŽUPAN

 Darko Koren, ing. građ., v.r.